als_Latn dik_Latn sag_Latn
Mendimi
Autor:
Opinione te lexuesve
E hėne 14 Prill 2014 11:21 AM
Çdo ditë përballemi me mendimet e shumë individëve për iks (çështjen,që shumë shpesh janë mendime vulgare,ku në ditët e sotme të pranishme në masë të madhe janë në rrjet sociale por edhe në media.
Por ç’është mendimi ?
Sipas “Fjalorit të gjuhës se sotme shqipe” me mendim kuptojmë : “Ajo që është arritur nëpërmjet procesit të njohjes e të pasqyrimit të botës, shkalla e dijes e arritur me anë të të menduarit.”[1]
Por sa ka arritur populli ynë që të kenë një mendim të tyre që është arritur si rezultat i procesit të njohjes e pasqyrimit të botës ?
Fatkeqësisht mendimi apo bindja e tyre është mendim i vjedhur e shumë herë i imponuar e që vjen si rezultat i tre faktorëve :
Ndikimi i mediave - Dihet mirë se burimi kryesor i informimit në ditët e sotme janë mediat (gazetat,televizionet,radiot,portalet informative) . Por mediat shpesh herë nuk e kryejnë punën për të cilën janë të thirrur. Fatkeqësisht ndikimi i tyre është më shumë negativ sesa pozitiv e ndër to vlen të përmendet pasqyrimi i ngjarjeve në mënyrë joprofesionale e që ndikon drejtpërsëdrejti edhe ne krijimin e bindjes për atë ngjarje te pjesa dërmuese e popullatës. Oscar Wilde tha : “Oh! Spiunët nuk hyjnë më në punë në kohën tonë. Zanati i tyre ka mbaruar. Tashmë punën e tyre e bëjnë gazetat.”
Lideri – Pa dyshim se rol të madh në imponimin e mendimit te pjesa dërmuese e popullsisë është edhe ajo se çfarë mendon lideri i tyre (pa marrë parasysh se cilës lëmi i takon). Kjo vjen si shkak i krijimit të bindjes të superioritetit të liderit apo të themi ndryshe “liderit ideal e të pagabueshëm” që sjellë si pasojë edhe nënçmim ndaj vetvetes dhe intelektit personal.
Mungesa e leximit – Ndoshta faktori kyç e më kryesori,ashtu si edhe për procese të tjera shoqërore është mungesa e leximit. Padyshim se njohuritë kryesore njeriu i merr përmes procesit të leximit dhe e kundërta e saj (mos leximi), njerëzimit i dhuron njerëz-robot që vetëm marrin urdhra për ta zbatuar një punë të caktuar dhe të tillët nuk janë në gjendje të dallojnë dhe të krijojnë një mendim të caktuar për proceset që ndodhin rreth tij.
Por a duhet ta presim te vijë përmirësimi vetvetiu apo duhet të jemi indikatori i ndryshimit ?
Pa dyshim se ndryshimi fillon nga ne duke besuar në fuqinë tonë dhe se ne mund të bëjmë ndryshime.
Shkrimtari i madh shqiptar Sami Frashëri thoshte : “Njeriu mund të humbë çdo liri të tij, por nëse e ruan lirinë e mendimit, prapëseprapë i lirë është.”
Albin Mehmeti
Opinionet e autorėve nuk paraqesin domosdoshmėrisht edhe opinionin e redaksisė sė portalit www.mesazhi.com
als_Latn ast_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn crh_Latn als_Latn